Bjarni Benediktsson , fjármála - og efnahagsráðherra . 5,5 milljarða króna halli var á rekstri hins opinbera á þriðja ársfjórðungi . Launakostnaður var þriðjungur af heildarútgjöldum , sem jukust um 5,9% milli ára , og fjárfesting dróst saman um hátt í fimmtung . Þetta kemur fram í frétt á vef Hagstofunnar . Heildartekjur hins opinbera námu 904,8 milljörðum króna á fyrstu 9 mánuðum ársins , og hækkuðu um 2,9% milli ára , en heildarútgjöld 908,7 milljörðum og hækkuðu um 7% , og var því 3,9 milljarða króna halli af rekstri hins opinbera á fyrstu 9 mánuðum ársins . Sé horft á rekstur ríkissjóðs eingöngu námu heildartekjurnar 218,6 milljörðum á fjórðungnum , og hallinn 3,6 milljörðum , en á fyrstu 9 mánuðum ársins er afgangur af rekstri ríkissjóðs upp á 3,1 milljarð , þar sem 649,5 milljarða króna tekjurnar dugðu fyrir 646,4 milljarða útgjöldunum . Á fyrstu 9 mánuðum síðasta árs nam afgangurinn hinsvegar 34,9 milljörðum . Opinber fjárfesting nam 26,2 milljörðum á fjórðungnum og 70,3 á fyrstu 9 mánuðum ársins , sem er 18,6% samdráttur á fjórðungnum en 3,8% .